Metabibliografi

En metabibliografi er en bibliografi over bibliografier; en form for resourceguide til informationssøgning.

Funktion 
Hvis man skal finde litteratur om et bestemt emne er det ofte en stor hjælp hvis nogen på forhånd har gjort arbejdet for én og har opregnet al litteratur i en bibliografi. Men hvordan kan man vide, om nogen har gjort arbejdet og lavet en bibliografi på netop det område, man har brug for? Det kan man i princippet få svar på i en metabibliografi. (I eksemplerne nedenfor er bl.a. et eksempel, hvor man kan se en fortegnelse over bibliografier om fredsforskning). I de fleste praktiske situationer er dette imidlertid en noget hypotetisk og urealistisk søgestrategi. Metabibliografiernes funktion ligger snarere i det forberedende arbejde, til opbygning af samlinger af søgeværktøjer og til undervisning i sådanne. På Danmarks Biblioteksskole anvendtes i mange år Mona Madsens (1993) Dokumentsøgning. Et udvalg af bibliografier og kataloger som en slags lærebog. Denne er i realiteten en metabibliografi.

Antallet af metabibliografier er i sig selv uoverskueligt og kan give anledning til udarbejdelse af meta-meta bibliografier (osv). Denne kæde fortsætter imidlertid i praksis ikke ret langt, da de fleste metabibliografier (fx den nævnte) også medtager bibliografier over bibliografier.

En alvorlig begrænsning i bibliografiernes og metabibliografiernes funktion er, at relevante litteraturhenvisninger ikke blot kan findes i bibliografier, men også i fx almindelige bøger og tidsskriftsartikler. I en ret betydelig udstrækning udgør litteraturhenvisninger i den videnskabelige literatur et selvorganiserende system, der varetager en stor del af behovet for redskaber til literatursøgning.

Eksempler 
 Besterman, T. A. (1965-1966). A World Bibliography of Bibliographies and of Bibliographical Catalogues, Calendars, Abstracts, Digests, Indexes and the like. 4. Ed. Vol. 1-5. Totowa. 
 
 Bibliographic Index: a Cumulative Bibliography of Bibliographies. New York: Wilson, 1938-. Vol. 1-. 

 Carroll, B. A.; Fink, C. F. & Mohraz, J. E. (Eds.). (1983). Peace and war; a guide to bibliographies. Santa Barbara, Calif.: ABC-Clio. (War/peace bibliography series. #16 ). 

 "Dialindex" (File 411). Dialog. (See description in Dialog blue sheet: ).Dialindex  --- se Dialog's description in blue sheet: blue sheet 

 Hjørland, B. (1989). Psykologi og grænseområder. Kilder til Information. København: Det kongelige Bibliotek. 

 Lester, R. (Ed.). (2005-). The New Walford Guide to Reference Resources. Vol. 1-3. (Vol. 1, 2005: Science, Technology and Medicine. Vol. 2 (planned 2006): The Social Sciences; Vol. 3 (planned 2007). Arts, Humanities and General Reference). (1st edition published 1959).

 Madsen, M. (1993). Dokumentsøgning. Et udvalg af bibliografier og kataloger. København: Danmarks Biblioteksskole. (Revideret udgave af Erland Munch-Petersen (1979). Kilder til Litteratursøgning. Et annoteret udvalg af bibliografier og kataloger. 2.udg. København: Danmarks Biblioteksskole). 

 Totok, W. & Weitzel, R. (Eds.). (1984-1985). Handbuch der bibliographischen Nachschlagewerke Bd. 1-2. Hrsg. v. Hans-Jürgen und Dagmar Kernchen. – 6., erw., völlig neu bearb. Aufl. – Frankfurt a.M.: Klostermann.

 Webb, W. H. et al. (Ed.). (1986). Sources of Information in the Social Sciences. A Guide to the literature. 3. ed. Chicago: American Library Association.

Biblioteks- og informationsvidenskab
Bibliografier